**ELŐZETES HATÁSVIZSGÁLAT**

**a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításához**

1. **Társadalmi hatások**

Az új kitüntetés megjelenése lehetővé teszi a helyi nyomtatott és elektronikus sajtóban végzett magas színvonalú tevékenység elismerését.

1. **Gazdasági, költségvetési hatások**

Az új díj költségvetési forrást nem igényel.

1. **Környezeti hatások**

A rendeletnek környezeti hatása nincs.

1. **Egészségi következmények**

A rendeletnek egészségi következményei nincsenek.

1. **Adminisztratív terheket befolyásoló hatások**

A rendelet módosításával az adminisztratív terhek lényegesen nem változnak.

1. **A jogszabály megalkotásának szükségessége, a jogalkotás elmaradásának várható következményei**

A Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdése alapján a helyi önkormányzat képviselő-testülete rendeletben szabályozhatja elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát. A rendelet egy új kitüntetés alapítását tartalmazza.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához további személyi, szervezeti, tárgyi feltételek a meglévőkön túlmenően nem szükségesek.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**